অতঃপর মুসাকে (আ.) জব্দ করার জন্য ফেরাউন মিশরের বিখ্যাত জাদুকরদের একত্রিত করলেন এবং তারা যখন তাদের জাদুকরী বিদ্যা প্রদর্শন করছিল তা দেখে বিবি আসিয়া ভীত হলেন এবং দুশ্চিন্তার কালো রেখা তাঁর চেহারায় ফুটে উঠল। কিন্তু আল্লাহর নির্দেশে মুসা (আ.) তাঁর হাতের লাঠি পুনরায় হাত থেকে ছুঁড়ে মারলেন এবং লাঠিটি পুনরায় প্রকা- এক সাপে পরিণত হলো এবং জাদুকরদের সাপগুলোকে গিলতে শুরু করল। এ দৃশ্য ফেরাউনকে যেমন ভয়ে ভীত করেছিল তেমনি বিবি আসিয়াকে করেছিল আনন্দিত। মনের অজান্তেই তাঁর মুখ থেকে আল্লাহর প্রতি কৃতজ্ঞতাসূচক কথা বের হয়ে আসলো। জাদুকরেরা মুসা (আ.) এর মো’জেজা দেখে তাঁর উপর ঈমান আনলো যা ফেরাউনের রাগকে আরো বহুগুণে বাড়িয়ে দিল এবং সে সমস্ত জাদুকরদেরকে নির্মমভাবে হত্যা করল।